Ozark (serial)

Ozark, Bill Dubuk və Mark Uilyams tərəfindən Netflix üçün ekranlaşdılmış və MRC tərəfindən istehsal edilmiş Amerika kriminal dram janrında olan televiziya serialıdır.    Serialda baş rolları Ceyson Beytman və Laura Linni canlandırır: onlar  çirkli pulların yuyulması üçün ailəsini Çıkaqo Missuri ştatına, Ozarks gölünün yaxınlığına köçürən evli cütlük Marti və Vendi Börd rolunda çəkiliblər.   Beytman həm də serialın rejissoru və icraçı prodüseri kimi çıxış edrir.    On seriyadan ibarət  birinci mövsüm 21 iyul 2017-ci ildə nümayiş edilib;   On seriyalı ikinci sezon 31 avqust 2018-ci ildə  və üçüncü sezon isə  27 mart 2020-ci ildə nümayiş edildi  2020-ci ilin iyun ayında serialın iki hissəyə bölünmüş və 14 seriyadan ibarət olacaq dördüncü və sonuncu mövsümünün çəkiləcəyi elan edildi, dördüncü sezonun birinci hissə 21 yanvar 2022-ci ildə yayımlanacaq  .  

Ozark serialı haqda tənqidçilərin fikirləri ümumilikdə müsbət olub: əsasən serialın stilistikası, aktyor oyunu, rejissor işi və ssenarisi çox bəyənilib.  Serialın 32 nominasiyada Praymtaym Emmi mükafatılarına namizədiyi irəli sürülüb: Beytman 2019-ci ildə Dram Serialı üzre Ən yaxşı Rejissor və Culia Qarner isə 2019 və 2020-ci ildə iki dəfə ardıcıl olaraq Dram Serialı üzre Ən yaxşı yardımçı aktrisa mükafatlarını qazandılar. Beytman daha sonra Televiziya Serialı üzrə Ən Yaxşı Aktyor nominasiyasında iki Qızıl Qlobus Mükafatına layiq görüldü.
Kateqoriya:İngilis dilində teleseriallar
Kateqoriya:2017-ci ildə başlayan ABŞ teleserialları
Kateqoriya:2022-ci ildə bitən ABŞ teleserialları

Giriş 

Meksikalı narkobaron üçün çirkli pulların yuyulması prosesinde problem yarandıqdan sonra, maliyyə məsləhətçisi Martin "Marti" Börd Missurinin mərkəzindəki Ozark gölü ərazisində daha böyük miqyasda çirkli pulların yuyulması əməliyyatı qurmağı təklif edir. Marti qəfildən ailəsini Çikaqonun Neypervil şəhərindən Missuri ştatının Osage Beach yay kurort ərazisi sayılan yerə köçürür. Börd ailəsi Missuriyə gəldikdə, yerli cinayətkarlar, o cümlədən Lanqmor və Snell ailələri, daha sonra isə Kanzas şeherinin mafiya ailəsi ilə problem yaşayırlar.

Aktyorlar və personajlar 
Ozark personajlarının siyahısı
 Jason Beytman:  Martin "Marti" Börd rolunda, Vendi'nin əri və Şarlot və Conah'ın atası. O, 2007-ci ildən Çikaqoda müstəqil maliyyə məsləhətçisidir ve biznes tərəfdaşı Meksika narkotik karteli üçün çirkli pulları yuyulması əməliyyatını həyata keçirir. 
 Laura Linni: Vendi Börd rolunda  (qızlıq familiyası Devis), Marti'nin həyat yoldaşı və Şarlot və Conah'ın anası. O, siyasi kampaniyalar üçün ictimaiyyətlə əlaqələr üzrə mesul şəxs olub. 
 Sofia Hublitz: Şarlot Börd  rolunda, Marti və Vendi'nin yeniyetmə qızı.
 Skayler Qartner: Conah Börd rolunda, Marti və Vendinin yeniyetmə oğlu.
 Culiya Qarner: Rut Lanqmor rolunda, yerli cinayətkar ailənin üzvü olan gənc qız.
  Cordana Spiro: Reyçel Qarrison rolunda, Blue Cat otelinin və barının sahibi və Martinin biznes  tərəfdaşı ( 1-2-ci mövsümlər)
 Ceyson Butler Harner: Marti haqda araşdırma aparan FTB agenti Roy Petti rolunda (1-2-ci mövsümlər)
 Esay Morales:  Meksikanın Navarro narkokartelinin leytenantı Kamino "Del" Del Rio rolunda (1-ci mövsüm)
 Piter Mullan: Ceykob Snell rolunda, yerli heroin istehsalçısı (1-2-ci mövsümlər)
 Liza Emeri:  Darlin Snell rolunda, Ceykobun arvadı və heroin biznesindəki şəriki.
 Çarli  Tahan: Vayat Lanqmor rolunda, Russun böyük oğlu və Rutun əmisi oğlu 
 Canet MakTier: Çikaqoda yaşayan vəkil Helen Pirs rolunda, Navarro kartelini təmsil edir (3-cü mövsüm)
 Tom Pelfri: Ben Devis rolunda, Vendi'nin bipolyar pozğunluqdan əziyyət çəkən qardaşı (3-cü mövsüm)
 Cessika Fransis Dyuks: Maya Miller rolunda, FTB məhkəmə mühasibi, Börds ailəsinin  kazino biznesini araşdırır (3-cü mövsüm)
  Feliks Solis: Meksika narko kartelinin lideri Omar Navarro rolunda; Börds ailəsi onun çirkli pularını yuyur (2-3- 4-cü mövsüm )

Serialin istehsalı

Ozark serialının çəkiliş meydançası Ozark Gölü sahilindəki kiçik tətil kurortunda yerləşir; bu məkan serialın yaradıcısı Dubukun 1980-ci illərdə Missuri ştatında kollecdə oxuyarkən liman işçisi kimi işlədiyi Alhonna Resort və Marinadan ilhamlanaraq seçilib. Əvvəlcə Ceyson Beytman 1-ci mövsümün yeganə rejissoru olmalı idi, lakin sıx iş qrafiki ona  kifayət qədər hazırlaşmağa imkan vermədiyi üçün o, yalnız ilk iki və son iki seriyanın rejissorluğunu edir.

Çirkli pulların yuyulması əməliyyatını təsvir etməyə gəldikdə isə, Ozark serialının  mümkün qədər inandırıcı olması üçün ssenaristlər  maliyyə cinayətlərinin üstünü açmaqla ilə məşğul olan FTB agentini dəvət edirlər.  Onlar həmçinin böyük məbləğdə pulların köçürülməsi ilə bağlı məlumat almaq üçün offşor fondunun menecerini dəvət edirlər.  Maliyyə uyğunluğu üzrə proqram təminatı şirkəti Beam Solutions serialın bu cür dəqiqlik baxımından "həm inandırıcı, həm də çox yaradıcı" olduğunu qeyd edib.

Açılış titrləri
Qrafik dizayner Fred Davis hər seriyanın əvvəlində qara fonda əks olunan ağ rəngli  “O” hərfi hazırlayır.  “O” hərfinin dörd hissəyə bölünmüş dairəsi daxilində həmin seriyada baş verən əsas süjet nöqtələrini göstərən dörd simvol var.  Bundan əlavə, əl ilə çəkilmiş bu simvolik şəkillərin hər biri "Ozark" sözündəki  digər hərfləri bildirmək üçün yaradılıb.  Məsələn, birinci seriyanın açılış titrlərindəki  diz çökmüş adam "Z" hərfini;  bina "A" hərfini;  silah "R"-hərfini;  və yıxılan adam isə "K" hərfini təmsil edir. 

 Seriyalar 
MövsümlərSeriyalar İlk yayım 1 10 21 İyul 2017 2 10 31 Avqust 2018 3 10 27  Mart 2020 4 14 21  Yanvar 2022

 İstinadlar